CELEX: 32006R0486
Language: mt
Date: 2006-03-20
Title: Regolament tal-Kunsill (KE) Nru 486/2006 ta' l- 20 ta' Marzu 2006 dwar l-implimentazzjoni tal-Ftehim dwar it-Trattament Bla Dazju taċ-Ċirkuwiti Integrati Multichip (MCPs) bl-emendar ta' l-Anness I għar-Regolament (KEE) Nru 2658/87 dwar in-nomenklatura tat-tariffi u l-istatistika u dwar it-Tariffa Doganali Komuni

29.9.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               357
            
         REGOLAMENT TAL-KUNSILL (KE) Nru 486/2006
   ta' l-20 ta' Marzu 2006
   dwar l-implimentazzjoni tal-Ftehim dwar it-Trattament Bla Dazju taċ-Ċirkuwiti Integrati Multichip (MCPs) bl-emendar ta' l-Anness I għar-Regolament (KEE) Nru 2658/87 dwar in-nomenklatura tat-tariffi u l-istatistika u dwar it-Tariffa Doganali Komuni
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 tiegħu,
   Wara li kkunsidra l-proposta tal-Kummissjoni,
   Billi:
   
               (1)
            
            
               Ir-Regolament tal-Kunsill (KEE) Nru 2658/87 (1) stabbilixxa nomenklatura għall-merkanzija, minn hawn ’il quddiem “In-Nomenklatura Magħquda”, u stipula r-rati konvenzjonali tad-dazju tat-Tariffa Doganali Komuni.
            
         
               (2)
            
            
               Bid-Deċiżjoni tiegħu 2005/964/KE (2), il-Kunsill ikkonkluda, f’isem il-Komunità Ewropea, il-Ftehim dwar it-Trattament ta’ l-eżenzjoni mid-Dazji doganali taċ-ċirkuwiti integrati Multichip (MCPs) (minn hawn ’il quddiem “il-Ftehim”).
            
         
               (3)
            
            
               Il-Ftehim inaqqas għal żero r-rata tad-dazji doganali kollha u dazji u ħlasijiet oħra li japplikaw għall-MCPs.
            
         
               (4)
            
            
               Is-Segretarju Ġenerali tal-Kunsill ta’ l-Unjoni Ewropea bħala d-depożitarju desinjat mill-Ftehim irċieva strumenti ta’ aċċettazzjoni minn erba’ Partijiet. Skond l-Artikolu 7(a) tal-Ftehim, dawn l-erba’ Partijiet qablu li l-Ftehim għandu jidħol fis-seħħ fl-[1 ta’ April 2006].
            
         
               (5)
            
            
               Il-Ftehim għandu għaldaqstant jiġi implimentat billi jemenda l-Anness I tar-Regolament tal-Kunsill (KEE) Nru 2658/87.
            
         ADOTTA DAN IR-REGOLAMENT:
   Artikolu 1
   Fl-Anness I, l-Ewwel Parti, it-Taqsima II “Dispożizzjonijiet Speċjali” tar-Regolament (KEE) Nru 2658/87, għandha tiżdied l-ittra G “Trattament ta’ l-eżenzjoni mid-Dazji doganali taċ-ċirkuwiti integrati tal-multichip (MCPs)” kif tinsab fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum ta' wara l-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   Għandu japplika mill-1 ta' April 2006.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, nhar l-20 ta' Marzu 2006.
      
         
            Għall-Kunsill
         
         
            Il-President
         
         U. PLASSNIK
      
   
   
      (1)  ĠU L 256, 7.9.1987, p. 1. Regolament kif emendat l-aħħar bir-Regolament (KE) Nru 1989/2004 (ĠU L 344, 20.11.2004, p. 5).
   
      (2)  ĠU L 349, 31.12.2005, p. 24.
   
      ANNESS
      
         “G.   Trattament Bla Dazju għaċ-Ċirkuwiti Integrati Multichip (MCPs)
         
         
                     (1)
                  
                  
                     Eżenzjoni mid-dazji doganali huwa pprovdut għal ċirkuwiti integrati multichip (MCPs) li jikkonsistu f’żewġ ċirkuwiti jew aktar ta’ ċirkuwiti integrati monolitiċi interkollegati, magħquda għall-għanijiet prattiċi kollha b’mod li ma jistgħux jinfirdu, kemm jekk huma fuq sustratt iżolatur wieħed, jew aktar minn wieħed, u kemm jekk mhumiex, bi frejm taċ-ċomb jew mingħajru, iżda mingħajr ebda elementi attivi jew passivi oħra ta’ ċirkuwiti;
                  
               
                     (2)
                  
                  
                     Prodotti eliġibbli għall-eżenjoni mid-dazji doganali huma koperti mill-intestaturi li ġejjin: 8418, 8422, 8450, 8466, 8473, 8517, 8518, 8522, 8523, 8525, 8528, 8529, 8530, 8531, 8535, 8536, 8537, 8538, 8543, 8548, 8708, 9009, 9026, 9031, 9504.
                  
               
                     (3)
                  
                  
                     Mal-preżentazzjoni tad-dikjarazzjoni doganali għar-rilaxx fiċ-ċirkolazzjoni ħielsa ta’ l-MCPs lill-awtoritajiet doganali ta’ l-Istati Membri, min jiddikjara għandu jindika fil-kaxxa 44 tad-Dokument Amministrattiv Uniku (- ‘SAD’) in-numru ta’ referenza C500.”